钦定古今图书集成/历象汇编/庶征典/第133卷 > 《管窥辑要》 > 北魏
## 钦定古今图书集成/历象汇编/庶征典/第133卷 > 《管窥辑要》 > 北魏

### 太祖登国 年河水赤

按《魏书太祖本纪》不载。　按《灵征志》，“登国中，河水赤
如血，此卫辰灭亡之应。及诛其族类，悉投之河中，其
地遂空。”

### 太宗泰常五年地涌泉

按《魏书太宗本纪》。不载。　按《灵征志》。“泰常五年十二
月壬辰，涌泉出于平城。”

### 高宗和平五年地涌泉

按《魏书高宗本纪》。不载。　按《灵征志》。“和平五年十一
月，雁门泉水穿石涌出。”

### 前废帝普泰元年井溢

按《魏书前废帝本纪》不载。　按《灵征志》，普泰元年秋，
司徒府太仓前井并溢。占曰：“民迁流之象。”永熙元年
十月，都迁于邺。

### 元象元年井溢

按《魏书孝静帝本纪》不载。　按《灵征志》，“元象元年二
月，邺城西南有枯井溢。”